text: # Huōi
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Huōi (㷄, 𤈦, iâ ô nè̤ng siā có̤ 燬), tĕ̤k-cṳ̆-ĭng iâ hô̤ lā̤ huō (火), sê ŭk-cék huá-hŏk huāng-éng, dĕk-biék sê găk iōng-ké diē-sié huák-sĕng iòng-siĕu huāng-éng sèng-hâiu sū sék-huóng chók lì gì iĕk gâe̤ng guŏng. Gŏng-gé̤ṳ gáuk cṳ̄ng iòng-siĕu gì ŭk-cék, huōi-iêng gì ngàng-sáik kō̤-nèng mâ̤ siŏh-iông.
  
  ## Huōi gì ùng-huá
  Ìng-lôi gì cŭng-gáu uăk-dông sèu-sèu sāi-ê̤ṳng huōi. Huōi dék-ciēu ô lâng cṳ̄ng é-ngiê: dâ̤-ék, huōi dâi-biēu táh-gáik, siĕu-dŭk. Séng-gĭng Ī-suói-ā Cṳ̆ dâ̤ 6 ciŏng 5 - 7 ciék, siŏh ciáh să̤-lăk-bĭng găk ê-chiông diē-sié kĕk huōi-kìng iù huōi-dàng gà̤-dēng chṳ̄ giâ huōi-táng, lì táh-gáik Ī-suói-ā gì chói-puòi. Găk Dṳ̆ng-guók ô sâ̤ dê-huŏng, nè̤ng iâ ô hàng cāi-cièng gì hŭng-sṳ̆k, nêng-ùi cūng-kuāng cêu â̤ ciŏng cièng gié ké̤ṳk ĭng-găng diē-sié gì sī nè̤ng.
  Gū-cā sì-dâi, ìng-lôi mâ̤ lī-gāi dâi-cê̤ṳ-iòng, háng dék huōi sê mâ̤ hŭng-gák gì nguòng-só. Gū Hĭ-lé-nà̤-nè̤ng nêng-ùi sié-gái sū-iū ŭk-cék dŭ sê iù kĕ̤ng-ké, cūi, tù gâe̤ng huōi cū-hăk siàng gì. Dṳ̆ng-guók duòng-tūng ùng-huá gì ngū-hèng hŏk-suók diē-sié iâ bău-guák huōi (cêu sê gĭng, mŭk, cūi, huōi, tū). Dṳ̆ng-ĭ gōng gì „huō“, hĕ̤k-chiā siông-iĕk (上熱), iâ sê gâe̤ng sìng-tā̤ diē-sié gì huōi ô gáng-guó.
  Huōi iâ sèu-sèu chók-hiêng diŏh ùng-hŏk diē-sié. Pī-ṳ̀-gōng, găk Sé̤ṳ-dù Hèng-duông 2:1-4 diē-sié, Séng-sìng ké̤ṳk bī-ê̤ṳ có̤ chói-siĕk chiông huōi-iêng hiēng-hiêng bêng-chiā gáung-lìng. Séng-gĭng diē-sié iâ ô iā sâ̤ dê-huŏng gōng gáu, sié-gái muăk-nĭk sèng-hâiu Siông-dá̤ gâe̤ng kĕk huōi lì sīng-puáng sié-găng-nè̤ng.
  
  ## Muōi-ció
  1. ↑  Bĭ-ṳ̀ gōng ngū-hèng (五行) sê „gĭng mŭk cūi huō tù“, ng-sê „gĭng mŭk cūi huōi tù“.
  2. ↑  Siông-iĕk (上熱) găk dṳ̆ng-ĭ iâ gōng „siông-huō“ (上火), ng-sê „siông-huōi“.
title: Huōi
wikitext: {{twinLAT|燬}}
  [[File:FIRE 01.JPG|thumb|200px|Huōi|right]]
  '''Huōi''' (㷄<ref>{{cite book|language=zh|title=福州方言词典|isbn=9787211023547|quote=㷄 hui³³应即火的白读。广：呼罪切，南人呼火也。俗作火，本书亦写作火。|publisher=福建人民出版社|chapter=附录三 福州方言本字汇考|chapterurl=http://scholar.jxlib.gov.cn/refbook/ShowDetail.aspx?Table=CRFDOTHERINFO&ShowField=Content&TitleField=Title-ShowTitle&Field=OTHERID&Value=R20090201300A000005|page=396}}{{Dead link|date=October 2022 |bot=InternetArchiveBot |fix-attempted=yes }}</ref>, 𤈦<ref>{{cite book|language=zh|title=福州方言词典|isbn=9787211023547|quote=𤈦 hui³¹即火的白读字。广：许伟切，齐人云火。与古方音同。|publisher=福建人民出版社|chapter=附录三 福州方言本字汇考|chapterurl=http://scholar.jxlib.gov.cn/refbook/ShowDetail.aspx?Table=CRFDOTHERINFO&ShowField=Content&TitleField=Title-ShowTitle&Field=OTHERID&Value=R20090201300A000005|page=391}}{{Dead link|date=October 2022 |bot=InternetArchiveBot |fix-attempted=yes }}</ref>, iâ ô nè̤ng siā có̤ 燬<ref>{{cite book|language=lzh|title=釋文|quote=齊人謂火曰燬}}</ref><ref>{{cite book|language=lzh|title=爾雅·釋言|quote=燬，火也}}</ref>), tĕ̤k-cṳ̆-ĭng iâ hô̤ lā̤ '''huō''' (火)<ref group="Ció">Bĭ-ṳ̀ gōng [[ngū-hèng]] (五行) sê „gĭng mŭk cūi '''huō''' tù“, ng-sê „gĭng mŭk cūi '''huōi''' tù“.</ref><ref group="Ció">Siông-iĕk (上熱) găk [[dṳ̆ng-ĭ]] iâ gōng „siông-huō“ (上火), ng-sê „siông-huōi“.</ref>, sê ŭk-cék [[huá-hŏk huāng-éng]], dĕk-biék sê găk [[iōng-ké]] diē-sié huák-sĕng iòng-siĕu huāng-éng sèng-hâiu sū sék-huóng chók lì gì iĕk gâe̤ng guŏng. Gŏng-gé̤ṳ gáuk cṳ̄ng iòng-siĕu gì ŭk-cék, huōi-iêng gì [[ngàng-sáik]] kō̤-nèng mâ̤ siŏh-iông.
  
  == Huōi gì ùng-huá ==
  Ìng-lôi gì [[cŭng-gáu]] uăk-dông sèu-sèu sāi-ê̤ṳng huōi. Huōi dék-ciēu ô lâng cṳ̄ng é-ngiê: dâ̤-ék, huōi dâi-biēu táh-gáik, siĕu-dŭk. [[Séng-gĭng]] [[Ī-suói-ā Cṳ̆]] dâ̤ 6 ciŏng 5 - 7 ciék, siŏh ciáh [[să̤-lăk-bĭng]] găk ê-chiông diē-sié kĕk huōi-kìng iù huōi-dàng gà̤-dēng chṳ̄ giâ huōi-táng, lì táh-gáik [[Ī-suói-ā]] gì [[chói-puòi]]. Găk [[Dṳ̆ng-guók]] ô sâ̤ dê-huŏng, nè̤ng iâ ô hàng [[cāi-cièng]] gì hŭng-sṳ̆k, nêng-ùi cūng-kuāng cêu â̤ ciŏng cièng gié ké̤ṳk [[ĭng-găng]] diē-sié gì sī nè̤ng.
  
  Gū-cā sì-dâi, ìng-lôi mâ̤ lī-gāi dâi-cê̤ṳ-iòng, háng dék huōi sê mâ̤ hŭng-gák gì [[nguòng-só]]. [[Gū Hĭ-lé-nà̤]]-nè̤ng nêng-ùi sié-gái sū-iū ŭk-cék dŭ sê iù [[kĕ̤ng-ké]], [[cūi]], [[tù]] gâe̤ng huōi cū-hăk siàng gì. Dṳ̆ng-guók duòng-tūng [[ùng-huá]] gì [[ngū-hèng]] hŏk-suók diē-sié iâ bău-guák huōi (cêu sê gĭng, mŭk, cūi, huōi, tū). [[Dṳ̆ng-ĭ]] gōng gì „'''huō'''“, hĕ̤k-chiā [[siông-iĕk]] (上熱), iâ sê gâe̤ng sìng-tā̤ diē-sié gì huōi ô gáng-guó.
  
  Huōi iâ sèu-sèu chók-hiêng diŏh [[ùng-hŏk]] diē-sié. Pī-ṳ̀-gōng, găk [[Sé̤ṳ-dù Hèng-duông]] 2:1-4 diē-sié, [[Séng-sìng]] ké̤ṳk bī-ê̤ṳ có̤ [[chói-siĕk]] chiông huōi-iêng hiēng-hiêng bêng-chiā gáung-lìng. Séng-gĭng diē-sié iâ ô iā sâ̤ dê-huŏng gōng gáu, sié-gái muăk-nĭk sèng-hâiu [[Ià-huò-huà|Siông-dá̤]] gâe̤ng kĕk huōi lì sīng-puáng sié-găng-nè̤ng.
  ==Muōi-ció==
  {{refbegin|1}}
  <references group="Ció" />
  {{refend}}
  
  ==Chăng-kō̤ cṳ̆-lâiu==
  {{reflist}}
  
  {{Wiki Gê̤ṳng-hiōng|Fire|Huōi}}
  
  {{Ngū-hèng}}
  {{Authority control}}
  [[分類:Huá-hŏk]]
  [[分類:Ngū-hèng]]